Diari Oficial de la Generalitat Valenciana


Sumari del DOGV 8557, del 28-05-2019 (2019/5391)

Extracte de la Resolució de 8 de maig, de la vicerectora d'Estudis i Política Lingüística, per la qual es convoquen els Premis Xavier Gómez i Font a la qualitat lingüística dels treballs de fi de grau i de màster en valencià i en anglès.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8557

Data del DOGV
:   28-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5391


Data del document
:   08-05-2019

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 8 de maig, de la vicerectora d'Estudis i Política Lingüística, per la qual es convoquen els Premis Xavier Gómez i Font a la qualitat lingüística dels treballs de fi de grau i de màster en valencià i en anglès. [2019/5391]  
BDNS (identif.): 457290.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Estudiants de la Universitat de València matriculats en el treball de fi de grau o en el treball de fi de màster en el curs 2018-2019.  
  
  
Segon. Objecte  
Promoure la qualitat lingustica en els treballs acadèmics de l'estudiantat (treballs de fi de grau i treballs de fi de màster), fomentar l'ús acadèmic del valencià; i estimular l'ús de l'anglès com a eina per a la internacionalització; de la Universitat.  
  
Tercer. Bases reguladores  
Resolució de 8 de maig de 2019, de la vicerectora d'Estudis i Política Lingüística.  
URL: http://www.uv.es/spl/premisgomezfont  
  
Quarta. Quantia  
S'atorguen un total de 10 premis, cadascun dotat amb 500 euros, dels quals cal descomptar el percentatge corresponent d'IRPF.  
S'atorguen 6 premis de 500 euros cadascun a treballs realitzats en valencià.  
S'atorguen 4 premis de 500 euros cadascun a treballs realitzats en anglès.  
Si la comissió avaluadora entén que els treballs no tenen la qualitat lingüística suficient, es poden acumular els d'una llengua als de l'altra.  
  
Poden atorgar-se 5 accèssits de 200 euros quan així ho recomane la qualitat i la quantitat dels treballs presentats, amb una dotació màxima global de 1.000 euros.  
S'aplicara la retenció d'IRPF legalment establerta.  
Tant els premis com els accèssits poden quedar deserts per la falta de qualitat o la quantitat dels treballs presentats.  
  
Cinqué. Termini de presentació de sol·licituds  
Les sol·licituds es poden presentar en qualsevol moment entre l'endemà de la publicació de la convocatòria en el Diari Oficial de la Generalitat Valenciana i el 15 d'octubre de 2019 inclusivament.  
  
Sisé. Altres dades  
Resten exclosos d'aquesta convocatòria els treballs que s'hagen redactat en valencià o en anglès per imperatiu del reglament d'elaboració de treballs de fi de grau i de màster que hagen establert els distints centres, els treballs que s'hi hagen presentat en edicions anteriors, aquells que s'hagen publicat en algun mitja escrit, electrònic o audiovisual i també, per a la modalitat de treballs en anglès, els elaborats per estudiants nacionals de països de llengua anglesa.  
  
En la concessió dels premis tenen preferència aquells treballs que no s'adscriuen a titulacions relacionades amb les llengües o la didàctica de les llengües. A més a més, es valora:  
a) La qualitat lingüística del treball: ortografia, morfosintaxi, lèxic general i terminologia específica. Té un valor màxim del 70 %.  
b) Les convencions i tècniques pròpies d'un treball de recerca. Té un valor màxim del 20 %.  
c) L'extensió del treball. Té un valor màxim del 10 %.  
  
València, 8 de maig de 2019.- La rectora, p. d. (DOGV 09.07.2018), la vicerectora d'Estudis i Política Lingüística: Isabel Vázquez Navarro.